पोखरा, २५ साउन। विगत केही दिनयता धारामा धमिलो पानी आउन थालेपछि पश्चिमाञ्चल होटल संघ पोखराको एक टोली बुधबार नेपाल खानेपानी संस्थानको पोखरा शाखा पुगेर शुद्ध पानी वितरणको माग गरेका छ।
संघका अध्यक्ष विकल तुलाचनको नेतृत्वमा संस्थानमा पुगेको टोलीले धारामा लेदो माटो सहितको धमिलो पानी आएको र उक्त पानी पिउन योग्य नभएको अवगत गराएको थियो। सबै उपभोक्ता निजी कम्पनीको पानी किनेर खान सक्ने हैसियतको नभएको भन्दै तुलाचनले शुद्ध पानी पिउन पाउने नागरिकको अधिकार भएको भन्दै यथाशक्य शुद्ध पानी वितरण गर्न संस्थानसँग तुलाचनले माग गरे।
फोहोर पानीले रोगको महामारी फैलने डर पनि उत्तिक भएको संघका महासचिव गणेशराज पहारीले सुनाए। सो अवसरमा संघका उपाध्यक्ष भेकेन्द्रकुमार श्रेष्ठ, सचिव राजेन्द्र ढकाल र कोषाध्यक्ष पार्वती पाण्डे पनि उपस्थित थिए।
नेपाल खानेपानी संस्थान पोखराका प्राविधिक अधिकृत दिनेश्वरप्रसाद यादवले पोखरामा पानी आउने मुहान क्षेत्र वरपर गएका पहिरोहरु, सडक संजालको विस्तार तथा बस्ती बढेसँगै खानेपानी धमिलो आएको बताए। विगत केही दिन देखिको फोहोर पानीको कारण भने पहिरो भएको उनले सुनाए।
मर्दीखोलाबाट १६ इन्च र २० इन्चका पाइपबाट ल्याइएको पानी विना कुनै उपचार पोखराको विन्ध्यबासिनीमा भएका संस्थानको ट्यांकीमा खसाल्ने गरेको र त्यहाँ क्लोरिन मिसाएर पोखरामा पानी वितरण गर्ने गरिएको उनले जानकारी दिए। ‘हामी पनि लेदो पानी पठाउने कि नपठाउने भनेर दोधारमा थियौं, तर धेरै दवाव आएपछि धमिलो नै भए पनि वितरण गरिरहेका छौं’-उनले भने।
खोलाको पानी सिधै वितरण गर्ने वर्तमान अवस्था अझै चार वर्ष समाधान नहुने संस्थानले बताएको छ। खानेपानी टि्रटमेन्ट प्लान्ट बनाउनका लागि संस्थानले जाइकालाई जिम्मा दिएको छ। चार अर्व रुपैयाँ हाराहारीको लागतमा जाइकाले मर्दीबाट पोखरा आउने पानी उपचार गर्ने कार्यक्रमका लागि टेण्डर आव्हान गर्न बाँकी छ। ट्यांकी लगायतका अन्य निर्माण कार्यका लागि जग्गा अध्रि्रहण गरी मुअव्जा वितरणको काम करिव सकिएको बताइएको छ। तर, पोखरामा मर्दी बाहेक भोटीखोला, कालिमुढा, माझकुला र घट्टेकुनाबाट पनि पानी आउँछ। मर्दीमा ट्रीटमेन्ट प्लान्ट बनाउने अन्यत्रबाट आउने पानीका लागि नबनाउने गर्दा समस्या समाधान नहुने प्राविधिक यादवले बताए।
यसैगरी पानी फोहोर नहोस् भनी मर्दीको मुहान क्षेत्र वरपर पोखरामा आउने पानीको मुख्य मुहानमाथि शैदी घट्टा, सिदि·, लुम्रे, घलेल, खोराकोमुख, रिभान मा महिला पुरुषका लागि सार्वजनिक शौचालय, कपडा धुने ठाउँ र शव दहन गृह बन्दै पनि गरेका छन्। मुहान क्षेत्रमा मर्दी खोला किनारमा लास पनि जलाउने गरिएकोमा त्यसका लागि उल्लेखित काम शुरु भएको हो।
संस्थानका अनुसार पोखरामा चौबीसै घण्टा पानी पुर्‍याउन दैनिक छ करोड ५० लाख लिटर आवश्यक छ। हाल बर्खामा दैनिक चार करोड ५० लाख र अन्य मौसममा चार करोड लिटर मात्रै वितरण भइरहेको छ। पोखरामा ४० हजार खानेपानीका ग्राहक छन्।
पोखरा, २५ कात्तिक। अघिल्लो बर्षको असोज महिनामा पोखरा बागलुङ सडकखण्डमा पर्ने जीरो किलोमिटरमा रहेको योगेन्द्रमान शेरचनको शालिकसहित चोकको आइल्याण्ड हटाइयो । शालिक सडक डिभिजन कार्यालयमा राखिएको छ । आइल्याण्ड हटाएपछि चोकमा अहिले नयाँ डोम राखिएको छ । त्यसैमा बसेर ट्राफिक प्रहरीले सवारी साधनलाई आउजाउ गर्न बाटो…
हेमजा,२५ कात्तिक ।कास्की आदर्श सेवा समाज युर्एइको आयोजना तथा नेपाल रेडक्रस सोसाइटी हेमजा उपशाखाको सह-आयोजनामा आइतवार हेमजामा सम्पन्न रक्तदान कार्यक्रममा २७ युनिट रगत संकलन भएको छ। कार्यक्रमको उद्घाटन गर्दै कास्की समाज अन्तराष्ट्रिय समन्वय परिषद्का अध्यक्ष पूर्णप्रसाद तिमिल्सीनाले रेडक्रस निःस्वार्थ भावनाले काम गर्ने संस्था…
पोखरा, २५ कात्तिक। पोखराको सहारा क्लवद्धारा संचालित सहारा एकेडेमीको सहयोगार्थ यस बर्षको देउसी भैलोबाट ५ लाख १० हजार ७ सय ३ रुपैया संकलन भएको छ। ‘संस्कृतिको जगेना गरौं, सहारा एकेडेमीलाई सहयोग गरौं’ भन्ने मूल नाराका साथ पोखरा क्षेत्रमा ५ दिनसम्म एकेडेमीले खेलेको…
पोखरा, २५ कात्तिक। अघिल्लो बर्षको असोज महिनामा पोखरा बागलुङ सडकखण्डमा पर्ने जीरो किलोमिटरमा रहेको योगेन्द्रमान शेरचनको शालिकसहित चोकको आइल्याण्ड हटाइयो । शालिक…
हेमजा,२५ कात्तिक ।कास्की आदर्श सेवा समाज युर्एइको आयोजना तथा नेपाल रेडक्रस सोसाइटी हेमजा उपशाखाको सह-आयोजनामा आइतवार हेमजामा सम्पन्न रक्तदान कार्यक्रममा २७…
पोखरा, २५ कात्तिक । फूलैफूलको पर्व तिहारमा अन्य सिजनभन्दा बढी फूलको कारोबार हुन्छ। पोखरामा यस वर्ष पनि झण्डै साढे २ करोड रुपैयाँको…
लमजुङ, २५ कात्तिक। नेपाली कांग्रेस लमजुङका जिल्ला नेता प्रकाशबाबु तिवारीको हृदयघातका कारण निधन भएको छ । ५४ वषिर्य तिवारीको उपचारका क्रममा…
गलेश्वर, २५ कात्तिक। विसं २०७२ को विनाशकारी महाभूकम्पले काठमाडौँको कोटेश्वरमा आफू बस्दै आएको घर भत्किएपछि गाउँ फर्किएका म्याग्दीका एक युवा कृषिमार्फत…
पोखरा, २५ कात्तिक। पोखराको सहारा क्लवद्धारा संचालित सहारा एकेडेमीको सहयोगार्थ यस बर्षको देउसी भैलोबाट ५ लाख १० हजार ७ सय…
लेखनाथ, २५ कात्तिक। अघौ सामाजिक सेवा संस्थाको दोस्रो साधारण सभा शनिवार सम्पन्न भएको छ। पोखरा २६ र २७ मा स्थायी…
आदर्श समाज राष्ट्रिय दैनिकको यस क्षेत्रमा आफ्नो छुट्टै पहिचान छ। यस क्षेत्रमा यो एक सर्वाधिक पढिने पत्रिका भएको छ। 'समुन्नतिका लागि स्वतन्त्र पत्रकारिता’ नाराका साथ अघि बढेको यस पत्रिकाले नारा अनुसार व्यवहारमा पनि स्वतन्त्र रहेर पत्रकारिताको धर्म निर्वाह गरिरहेको छ। आदर्श समाज राष्ट्रिय दैनिक २०५३ साल वैशाख १ गते पाक्षिक… पुरा पढाै
लमजुङ, ६ वैशाख। सदरमुकाम वेशीशहरमा म्याद नाघेका सामग्री भेटिएका छन्। जिल्ला प्रशासन कार्यालयको नेतृत्वमा सरोकारवाला निकायले गरेको अनुगमनमा म्याद नाघेका र गुणस्तरहीन सामान भेटिएको हो ।
पसलवालाहरूले एक दुर्इ दिनअघि मात्रै पसलमा खरिद गरी ल्याएका खाद्य सामग्रीसमेत म्याद नाघेका पाइएको प्रमुख जिल्ला अधिकारी युवराज मैनालीले बताए।
मैनालीको नेतृत्वमा जिल्ला प्रहरी, पशु सेवा कार्यालय, स्वास्थ्य इकाइ, राष्ट्रिय उपभोक्ता मञ्च, सञ्चारकर्मी सम्मिलित टोलीले बजार अनुगमन गरेको हो। उपभोक्ता र व्यापारी दुवैमा सामग्रीको म्यादका विषयमा चासो नहुने भएकाले दुर्गम क्षेत्रमा म्याद नाघेका सामग्री सहजै बिक्री हुने गरेको अनुगमन समितिका सदस्य एवम् राष्ट्रिय उपाभोक्ता मञ्चका जिल्ला अध्यक्ष डम्बर अधिकारीले बताए। उनका अनुसार अनुगमन दालमोठ, लेज, बिस्कुट लगायतको जंकफुड तथा खाद्यवस्तुको म्याद गुज्रिसकेको र केही खाद्य सामग्रीको उपभोग्य म्याद नै नभएको भेटिएको छ। अनगुमनमा म्याद गुज्रेका सामग्री फेला परेको केही पसलमा अनुमति विना मदिरा तथा अन्य सामग्री वेचविखन गरेको भेटिएको थियो। प्लास्टिक बोतलका कोकाकोला, फेन्टा, जुसलगायतका पेय पदार्थको समेत म्याद गुज्रिएको भेटिएको अनुगमनका अर्का सहभागी पत्रकार महासंघका जिल्ला अध्यक्ष आश गुरुङले बताए। अनुगमन गरिएका प्रायः पसलमा रहेका अधिकांश सामग्री म्याद गुज्रिएका र अखाद्य भइसकेको भेटिएको थियो। बरामद गरिएका ती सामग्रीहरूलाई नष्ट गरिने जिल्ला प्रशासन कार्यालय लमजुङले जनाएको छ।
मूल्यसूची नभएका पसललाई अनिवार्य मूल्यसूची टास्न सुझाव दिनुका साथै सरसफाइमा विशेष ध्यान दिन सुझाएको प्रमुख जिल्ला अधिकारी युवराज मैनालीले जानकारी दिए। म्याद नाघेका सामग्री खरिद बिक्रीले आमनागरिकको स्वास्थ्यमा असर परेको भन्दै त्यसबाट सतर्क गराउन र कालोबजारी रोक्न बजार अनुगमन गरिएको मैनालीको भनाइ छ। बजार निरीक्षकले जुनसुकै समयमा पनि बजार अनुगमन गर्न सक्ने र अनुगमनमा अवैध रूपमा पसल सञ्चालन गरेको भेटिए बन्द गर्ने सम्मको अधिकार रहेकाले व्यवसायीलाई ध्यान दिन प्रजिअ मैनालीले निर्देशन दिएको बताए। अनुगमन अधिकृत एवं सहायक प्रमुख जिल्ला अधिकारी तिर्थबहादुर अधिकारीले आफूले उपभोग गर्ने सामग्री बारेमा उपभोक्ता पनि जागरुक हुन जरुरी रहेको बताए। उनले भनेे उपभोक्ता जागरुक नहुँदासम्म अनुगमनले मात्रै पुग्दैन। उनले लमजुङ उद्योग वाणिज्य संघ, विभिन्न व्यापारी व्यवसायी लगायतलाई म्याद गुज्रेका सामग्रीको प्रयोग गर्न नहुनेबारे जानकारी गराउँदा समेत बजारमा अत्याधिक मात्रामा म्याद गुज्रिसकेका खाद्य सामग्री भेटिएको बताए। उनका अनुसार अनुगनका क्रममा दर्ता नभएका पसललाई २ साता भित्र दर्ता गरेर मात्र सञ्चालन गर्न निर्देशन दिइएको छ।